CELEX: 62019TA0384
Language: da
Date: 2021-09-29 00:00:00
Title: Sag T-384/19: Rettens dom af 29. september 2021 — Parlamentet mod Axa Assurances Luxembourg m.fl. (Voldgiftsklausul – forsikringskontrakt for »samtlige risici på byggepladsen« – udvidelse og modernisering af Konrad Adenauer-bygningen i Luxembourg – skader forårsaget af regnvand – krav om godtgørelse af udgifter og om erstatning – forsikringens anvendelsesområde – udelukkelsesklausul – proceduremæssige forpligtelser i forbindelse hermed – delvis udeblivelsessag)

22.11.2021   
            
            
               DA
            
            
               Den Europæiske Unions Tidende
            
            
               C 471/43
            
         
      Rettens dom af 29. september 2021 — Parlamentet mod Axa Assurances Luxembourg m.fl.
      (Sag T-384/19) (1)
      
      (Voldgiftsklausul - forsikringskontrakt for »samtlige risici på byggepladsen« - udvidelse og modernisering af Konrad Adenauer-bygningen i Luxembourg - skader forårsaget af regnvand - krav om godtgørelse af udgifter og om erstatning - forsikringens anvendelsesområde - udelukkelsesklausul - proceduremæssige forpligtelser i forbindelse hermed - delvis udeblivelsessag)
      (2021/C 471/59)
      Processprog: fransk
      
         Parter
      
      
         Sagsøger: Europa-Parlamentet (ved E. Paladini og B. Schäfer, som befuldmægtigede, bistået af advokaterne C. Point og P. Hédouin)
      
         Sagsøgte: Axa Assurances Luxembourg SA (Luxembourg, Luxembourg), Bâloise Assurances Luxembourg SA (Luxembourg), La Luxembourgeoise SA (Luxembourg) (ved advokaterne C. Collarini og S. Denu) og Nationale Nederlanden-Schadeverzekering Maatschappij NV
      
         Sagens genstand
      
      Søgsmål i henhold til artikel 272 TEUF med påstand om, at de sagsøgte tilpligtes at godtgøre udgifterne forbundet med vandskaderne på Konrad Adenauer-bygningen i Luxembourg efter det kraftige nedbør, der faldt på området den 27. og 30. maj 2016.
      
         Konklusion
      
      
                  1)
               
               
                  Nationale-Nederlanden Schaderverzekering Maatschappij NV tilbagebetaler et beløb på 79 653,89 EUR til Europa-Parlamentet og de dertil knyttede lovbestemte renter ved forsinket betaling fra den 22. december 2017, hvis rentesats er lig med summen af den rentesats, som Den Europæiske Centralbank (ECB) har anvendt i forbindelse med dens seneste vigtigste refinansieringstransaktioner, med tillæg af otte procentpoint.
               
            
                  2)
               
               
                  I øvrigt frifindes Axa Assurances Luxembourg SA, Bâloise Assurances Luxembourg SA og La Luxembourgeoise SA.
               
            
                  3)
               
               
                  Nationale-Nederlanden Schaderverzekering Maatschappij betaler omkostningerne i forbindelse med udeblivelsessagen vedrørende dette selskab.
               
            
                  4)
               
               
                  Parlamentet bærer sine egne omkostninger og betaler to tredjedele af de af Axa Assurances Luxembourg SA, Bâloise Assurances Luxembourg SA og La Luxembourgeoise SA afholdte omkostninger.
               
            
         (1)  EUT C 288 af 26.8.2019.